VIA Nano

**VIA Nano** (sākotnējais nosaukums **VIA Isaiah**) ir 64 bitu, ar x86 savietojams procesors, ko izstrādājusi VIA Technologies. Par procesora izveides plāniem pirmo reizi tika ziņots 2004. gadā.

2007. gadā *VIA Technologies* darīja zināmu, ka tās apakšstruktūra *Centaur Technologies* strādā pie jaunas procesoru arhitektūras, kuru paredzēts prezentēt 2008. gadā.

2008. gada 24. janvārī plašākai publikai tika izrādīti šī darba augļi: procesors un arhitektūras specifikācija. Atšķirībā no citiem procesoru izstrādātājiem, VIA izmantoja divus atšķirīgus kodētos apzīmējumus savu procesoru kodoliem: *CN* — ASV izstrādātajam procesoram, bet *Isaiah* — Taivānā. 

Tiek prognozēts, ka jauno procesoru veiktspēja reālu uzdevumu apstrādē būs divas reizes lielāka skaitļošanas uzdevumos un līdz pat četrām reizēm operācijās ar peldošo punktu nekā tādas pašas taksts frekvences iepriekšējās paaudzes procesoros *VIA Esther*.

Energopatēriņa maksimālais slieksnis jaudīgākajam VIA Nano saimes procesoram ir ap 25W.

Jaunā arhitektūra uztur virtualizāciju (VIA Nano pirmās saimes, otrās revīzijas procesori (VIA Nano Family 6, Model 15, Stepping 2) uztur vien vme virtualizācijas instrukcijas, kas Linux sistēmās nodrošina tikai lēnu virtualizāciju. vmx instrukcijas, kas ir Intel VT-x virtualizācijas pamatā un kuras VIA Nano procesoriem identificē procesoru raksturlielumu attainošanas programmas, patiesībā nestrādā. Vēlāku redakciju VIA Nano procesoros virtualizācija ir nodrošināta pilnvērtīgāk, savukārt VIA Nano 3000 un X2 saimes procesoros tā ir aizstāta ar AMD-V virtualizācijas tehnoloģijai līdzīgu virtualizācijas risinājumu.) un 64 bitu instrukcijas.

Tāpat kā visus citus VIA Technologies izstrādātos procesorus, arī VIA Nano nav iegādājams atsevišķi kā vien tikai jau ielodētu shēmas platē.

2009. gada aprīlī pilnvērtīgs VIA Nano procesoru atbalsts dažādās operētājsistēmās un lietotnēs bija tikai daļējs: tā, piemēram, aparatūras noteikšanas un veiktspējas mērījumu programma Everest ir tikai "uzlabojusi VIA Nano" atbalstu, kurpretī GNU C koda kompilatorā gcc nav pieejama īpaša optimizācija VIA Nano procesoriem. Tas ļauj izteikt pieņēmumu, ka neskatoties uz to, ka ar Sisoft Sandra programmu izdarītajos veiktspējas mērījumos VIA Nano sevi apliecināja kā jaudīgu mazām un vidējām datorierīcēm paredzētu procesoru, tā patiesais spēks aizvien nebija izmērīts. Vēlākos veiktspējas mērījumos, ko veica dažādi neatkarīgi IT apskatnieki, tika iegūti rezultāti, kas liecināja, ka VIA Nano ir pārāks Intel Atom vienkodola versiju. 2008. gadā IT apskates portāls Ars Technica veica testus, kuros VIA Nano procesora identifikators (CPUID) bija nomainīts uz Intel procesora identifikators, kā rezultātā tika iegūts apstiprinājums, ka veiktspējas programmatūra pārbauda tikai CPUID, nevis reālās iespējas, ko sniedz procesors. Kad VIA Nano CPUID bija nomainīts uz Intel CPUID, procesors uzrādīja veiktspējas pieaugumu 20% apmērā. 

2009. gada 3. novembrī VIA prezentēja Nano 3000 sēriju (kods: CNB). VIA apgalvo, ka šie modeļi sniedz veiktspējas pieaugumu 20% apmērā, kamēr energopatēriņš ir par 20% mazāks nekā Nano 1000 un Nano 2000 sērijai. Veiktspējas mērījumi, ko veica VIA, liecina, ka 1.6&nbsp;GHz 3000. sērijas Nano procesors ir par 40-54% pārāks par Intel Atom N270. 3000. sērijas procesori ir papildināti ar SSE4 instrukciju kopumu, kurš savu debija piedzīvoju Intel Core i7 procesoros. 2010. gada 18. decembrī VIA Technologies bez liekas publicitātes maina plānotā divkodolu procesora VIA Dual Core Nano nosaukumu uz VIA Nano X2.

## Raksturlielumi
* x86-64 instrukcijas
* Izgatavots 65 nm tehnoloģiskajā procesā. 40&nbsp;nm tehnoloģijā plānots ražot VIA Nano X2 saimes procesorus.
* 94 000 000 tranzistoru
* Kodola izmērs 60mm2
* Pasaulē visātrākais peldošā komata bloks
* Vidējais 1.8 Ghz procesora energopatēriņš — 25 W
* C6 energotaupības režīmā automātiski tiek izslēgti 93 000 000 tranzistoru (98,9% no kopējā skaita) 
* Adrešu kopne no 800&nbsp;MHz līdz 1333&nbsp;MHz
* Kļūdu labošanas koda (*ECC*) atbalsts
* Nejaušu skaitļu ģenerācijas iespēja
* Ar Intel izstrādāto virtualizāciju (Intel VT-x) daļēji savietojama virtualizācijas tehnoloģija VIA VT, 3000. sērijas un X2 procesoriem tiks izmantota ar AMD izstrādāto virtualizāciju (AMD-V) savietojama virtualizācijas tehnoloģija
* Superskalāra instrukciju izpilde
* Ārpusrindas instrukciju straumēšana un izpilde
* Starpuzglabāšanas atmiņa 1 Mb
* Ligzdas atpakaļsavienojamība ar VIA C7 procesoriem
* VIA CoolStream energoefektivitātes tehnoloģija,
* VIA TwinTurbo / VIA StepAhead tehnoloģijas automātiskai maksimālās takts frekvences un minimālā sprieguma piemērošanai atkarībā no procesora faktiskās temperatūras (Intel TurboBoost tehnoloģijas līdzeniece)
* Spēja vienas takts laikā apstrādāt 3 instrukcijas

## VIA Nano 2000 saimes procesori

### Galddatoriem un mobilajām datortehnoloģijām paredzētie procesori
thumb|right|200px|VIA Nano logotips 2008. gadā* Visi modeļi atbalsta: MMX, SSE, SSE2, SSE3, SSSE3, x86-64 instrukciju kopumus, NX bit, x86 virtualizāciju VIA VT, VIA TwinTurbo / VIA StepAhead tehnoloģijas automātiskai maksimālās takts frekvences un minimālā sprieguma piemērošanai atkarībā no procesora faktiskās temperatūras (Intel TurboBoost tehnoloģijas līdzeniece), VIA PadLock, VIA CoolStream, kā arī VIA PowerSaver tehnoloģijas

### Īpaši zema sprieguma procesori

* Visi modeļi atbalsta: MMX, SSE, SSE2, SSE3, SSSE3, x86-64 instrukciju kopumus, NX bit, x86 virtualizāciju VIA VT, VIA TwinTurbo / VIA StepAhead tehnoloģijas automātiskai maksimālās takts frekvences un minimālā sprieguma piemērošanai atkarībā no procesora faktiskās temperatūras (Intel TurboBoost tehnoloģijas līdzeniece), VIA PadLock, VIA CoolStream, kā arī VIA PowerSaver tehnoloģijas

## VIA Nano 3000 saimes procesori

### Galddatoriem un mobilajām datortehnoloģijām paredzētie procesori
thumb|right|100px|VIA Nano 3000 saimes logotips* Visi modeļi atbalsta: MMX, SSE, SSE2, SSE3, SSSE3, SSE4, x86-64 instrukciju kopumus, NX bit, x86 virtualizāciju VIA VT, VIA TwinTurbo / VIA StepAhead tehnoloģijas automātiskai maksimālās takts frekvences un minimālā sprieguma piemērošanai atkarībā no procesora faktiskās temperatūras (Intel TurboBoost tehnoloģijas līdzeniece), VIA PadLock, VIA CoolStream, kā arī VIA PowerSaver tehnoloģijas
* Visi modeļi savietojami ar sekojošiem mikroshēmojumiem: VIA VX800, VIA VX855, VIA VX900, VIA VN1000

### Īpaši zema sprieguma procesori

* Visi modeļi atbalsta: MMX, SSE, SSE2, SSE3, SSSE3, SSE4, x86-64 instrukciju kopumus, NX bit, x86 virtualizāciju VIA VT, VIA TwinTurbo / VIA StepAhead tehnoloģijas automātiskai maksimālās takts frekvences un minimālā sprieguma piemērošanai atkarībā no procesora faktiskās temperatūras (Intel TurboBoost tehnoloģijas līdzeniece), VIA PadLock, VIA CoolStream, kā arī VIA PowerSaver tehnoloģijas
* Visi modeļi savietojami ar sekojošiem mikroshēmojumiem: VIA VX800, VIA VX855, VIA VX900, VIA VN1000

## VIA Nano E saimes procesori

thumb|right|100px|VIA Nano E saimes logotipsJaunie Nano E saimes procesori ir veidoti uz VIA Nano 3000 saimes procesoru pamata. Nano E procesori ir paredzēti iegultajām sistēmām un tie spēj darboties ar Windows® Embedded Standard 7 operētājsistēmu, nodrošinot augstu produktivitāti un virtualizācijas iespējas. 
* Visi modeļi atbalsta: MMX, SSE, SSE2, SSE3, SSSE3, SSE4, x86-64 instrukciju kopumus, NX bit, x86 virtualizāciju VIA VT, VIA TwinTurbo / VIA StepAhead tehnoloģijas automātiskai maksimālās takts frekvences un minimālā sprieguma piemērošanai atkarībā no procesora faktiskās temperatūras (Intel TurboBoost tehnoloģijas līdzeniece), VIA PadLock, VIA CoolStream, kā arī VIA PowerSaver tehnoloģijas
* Visi modeļi savietojami ar sekojošiem mikroshēmojumiem: VIA VX800, VIA VX855, VIA VX900, VIA VN1000

## VIA Nano X2 saimes procesori

thumb|right|100px|VIA Nano X2 saimes logotipsJaunie Nano X2 saimes procesori ir veidoti uz VIA Nano 3000 saimes procesoru pamata. 
* Visi modeļi atbalsta: MMX, SSE, SSE2, SSE3, SSSE3, SSE4, x86-64 instrukciju kopumus, NX bit, x86 virtualizāciju VIA VT, VIA TwinTurbo / VIA StepAhead tehnoloģijas automātiskai maksimālās takts frekvences un minimālā sprieguma piemērošanai atkarībā no procesora faktiskās temperatūras (Intel TurboBoost tehnoloģijas līdzeniece), VIA PadLock, VIA CoolStream, kā arī VIA PowerSaver tehnoloģijas.
* Energoefektivitāti nodrošina ACPI C0 -C6 stāvokļi.
* Visi modeļi savietojami ar sekojošiem mikroshēmojumiem: VIA VX800, VIA VX855, VIA VX900, VIA VN1000
* Izgatavots 40&nbsp;nm tehnoloģiskajā procesā.

## Atsauces

## Ārējās saites
* "Tests: Intel Atom pret VIA Nano — kurš no mobilajiem procesoriem ir ātrāks?" - boot.lv tulkojums/kompilācija uz ārzemju materiālu pamata 
* VIA Nano procesoru saime  
* gcc kompilatora norobežotāju (angliski - flags) lietojuma piemērs VIA Nano procesoriem Linux Gentoo sistēmām 
* Blogs, kas veltīts Gentoo Linux sistēmas uzstādīšanai un uzturēšanai uz VIA Nano procesora bāzētā Samsung NC20 klēpjdatoram 
* gcc kompilatora norobežotāju (angliski - flags) lietojuma piemērs VIA Nano procesoriem FreeBSD sistēmām 
* VB8001 mātes plates ar 1.6GHz VIA Nano procesoru apskats un veikstspējas mērījumi Windows/Linux operētājsistēmai 
* Samsung NC20 ar 1.3GHz VIA Nano procesoru un Linux operētājsistēmu apskats  
* VIA Nano savietojamības un funkciju nodrošinājuma apskats Gentoo Linux sistēmām 
* VIA Nano veiktspējas mērījumi ar Geekbench programmu